OpenLLM-France/wikimedia huggingface dataset:
# Calendari maçònic

El calendari maçònic és la manera particular emprada pels francmaçons per numerar els anys i designar els mesos.
L'any 1 del calendari maçònic és l'Any de la Veritable Llum - Anno Lucis en llatí. Marca el començament de l'Era de la Veritable Llum (VL). La fixació d'aquesta data seria deguda a James Ussher, prelat anglicà nascut el 1580 a Dublín que emprava una cronologia considerada de començar amb la creació del món segons la Gènesi, estimada en 4000 anys abans de J.C. Pensava així fundar una escala de temps absoluta.
El pastor Anderson l'ha preconitzat a les seves Constitucions de 1723 per afirmar simbòlicament la universalitat de la maçoneria adoptant una cronologia suposada independent dels particularismes religiosos.
L'any maçònic té la mateixa longitud que l'any gregorià però comença l'1 de març. Pren aleshores l'anyada d'aquest, augmentat en 4000 i els mesos no són designats més que pel seu nombre ordinal.
Exemples:
* el 29 de febrer de 2004 ha estat: El 29è dia del 12è mes de l'any 6003 de la Veritable Llum.
* l'1 de març de 2004 ha estat: El primer dia del primer mes de l'any 6004 de la Veritable Llum
L'any maçònic implica dues festes: la sant Joan d'Estiu (Joan Baptista, celebrat el 24 de juny) i la sant Joan d'Hivern (Joan l'Evangelista, celebrat el 27 de desembre), coincidint simbòlicament amb els solsticis.
# Narros

«Narros» té aquests significats:
* Narros (Sòria), municipi de la província de Sòria, a la comunitat autònoma de Castella i Lleó
* Narros del Castillo, municipi de la província d'Àvila, a la comunitat autònoma de Castella i Lleó
* Narros de Cuéllar, poble de la província de Segòvia, a la comunitat autònoma de Castella i Lleó
* Narros de Matalayegua, municipi de la província de Salamanca, a la comunitat autònoma de Castella i Lleó
* Narros del Puerto, municipi de la província d'Àvila, a la comunitat autònoma de Castella i Lleó
* Narros de Saldueña, municipi de la província d'Àvila, a la comunitat autònoma de Castella i Lleó
* Palau de Narros, edifici a la localitat guipuscoana de Zarautz
# West (Mississipi)

West és una població dels Estats Units a l'estat de Mississipi. Segons el cens del 2000 tenia 220 habitants.

## Demografia

Segons el cens del 2000, West tenia 220 habitants, 94 habitatges, i 64 famílies. La densitat de població era de 151,7 habitants per km².
Dels 94 habitatges en un 26,6% hi vivien nens de menys de 18 anys, en un 54,3% hi vivien parelles casades, en un 13,8% dones solteres, i en un 30,9% no eren unitats familiars. En el 29,8% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,7% tenia menys de 18 anys, un 7,7% entre 18 i 24, un 25,9% entre 25 i 44, un 18,6% de 45 a 60 i un 25% 65 anys o més.
L'edat mediana era de 40 anys. Per cada 100 dones de 18 o més anys hi havia 88,9 homes.
La renda mediana per habitatge era de 25.625 $ i la renda mediana per família de 45.625 $. Els homes tenien una renda mediana de 22.083 $ mentre que les dones 12.396 $. La renda per capita de la població era de 18.398 $. Entorn del 14,9% de les famílies i el 20,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- West». American Fact Finder. Oficina del Cens dels Estats Units, 12-01-2010.
# Colibrí inca cuablanc

El colibrí inca cuablanc (Coeligena phalerata) és una espècie d'ocell de la família dels troquílids (Trochilidae) que habita el nord-est de Colòmbia.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Ghent

«Ghent» té aquests significats:
* Ghent (anglès) o Gant (català), capítal de la província de Flandes Oriental
* Ghent (Califòrnia)
* Ghent (Kentucky), població dels Estats Units a l'estat de Kentucky
* Ghent (Minnesota), població dels Estats Units a l'estat de Minnesota
* Ghent (Nova York), concentració de població designada pel cens dels Estats Units a l'estat de Nova York
* Montrose-Ghent, concentració de població designada pel cens dels Estats Units a l'estat d'Ohio
# Informació perfecta

En teoria dels jocs, informació perfecta descriu la situació que es dona quan un jugador té disponible la mateixa informació per determinar totes les partides possibles (totes les combinacions de moviments legals) que estaria disponible al final de la partida.
En teoria de jocs, un joc es descriu com a joc d'informació perfecta si la informació perfecta està disponible per a tots els moviments. Els escacs són un exemple d'un joc amb la informació perfecta, perquè cada jugador pot veure totes les peces sobre el tauler en tot moment. Uns altres exemples de jocs perfectes inclouen el tres en ratlla, irensei, i el go. Els jocs amb la informació perfecta representen un subconjunt petit de jocs. Els jocs de cartes on les cartes de cada jugador s'amaguen als altres jugadors són exemples de jocs d'informació imperfecta.
En microeconomia, un estat d'informació perfecta s'assumeix en alguns models de competència perfecta. És a dir, suposant que tots els agents són racionals i tenen informació perfecta, escolliran els millors productes, i el mercat premiarà els que fan els millors productes amb vendes més altes. La informació perfecta significaria pràcticament que tots els consumidors ho sàpiguen tot sobre tots els productes, en tot moment (incloent-hi saber el resultat probabilístic de tots els esdeveniments futurs), i per això sempre prendran la millor decisió quant a compra. En mercats competitius, a diferència de models teòrics de joc, la competència perfecta no exigeix que els agents tinguin coneixement complet sobre les accions d'altres; tota la informació pertinent es reflecteix a preus.

## Vegeu també

* Informació asimètrica
* Competència perfecta

## Referències

* ↑ Thomas, L. C.. Games, Theory and Applications. Mineola N.Y.: Dover Publications, 2003, p. 19. ISBN 0-486-43237-8.

## Bibliografia

* Fudenberg, D. and Tirole, J. (1993) Game Theory, MIT Press. (vegeu el Capítol 3, secció 2.2)
* Gibbons, R. (1992) A primer in game theory, Harvester-Wheatsheaf. (vegeu el Capítol 2)
* Luce, R.D. i Raiffa, H. (1957) Games and Decisions: Introduction and Critical Survey, Wiley & Sons (vegeu el Capítol 3, secció 2)
* The Economics of Groundhog Day per l'economista D.W. MacKenzie, usant la pel·lícula de 1993 Groundhog Day per argumentar que la informació perfecta, i per tant, la competició perfecta, són impossibles.
# Tortuga estrellada de Birmània

La tortuga estrellada de Birmània (Geochelone platynota) és una tortuga terrestre de la família dels testudínids de Myanmar (Myanmar). Pertany al gènere Geochelone i és molt semblant a la tortuga estrellada de l'Índia (Geochelone elegans). Viu al bosc sec i s'està extingint en el seu hàbitat pel consum humà tant de Myanmar com de la Xina, on de vegades es troba en els mercats d'aliments. L'espècie es troba en l'Apèndix II, és a dir, un permís del país d'exportació és necessari. Segons s'informa, Myanmar no ha concedit un permís d'exportació, és a dir, la majoria de les criades en captivitat són originàries de tortugues il·legals, o adquirides en les importacions abans de la inclusió en el CITES. El Jardí Zoològic de Yadanabon està duent a terme un programa de cria en captivitat per augmentar la seva població.
La tortuga estrellada de Birmània es pot distingir fàcilment de la tortuga estrellada de l'Índia, mitjançant la comparació dels plastrons de les dues espècies. Aquesta espècie es considera en perill crític d'extinció per la UICN. Una recent expedició buscant la tortuga estrellada de Myanmar durant 400 hores amb gossos especialment entrenats i voluntaris només va trobar cinc tortugues.

## Referències

* Asian Turtle Trade Working Group (2000). Geochelone platynota. Llista Vermella de la UICN, Unió Internacional per a la Conservació de la Natura, 2006. Consultat el 11 de maig de 2006 (en anglès). Listed as Critically Endangered (CR A1cd+2cd, C2a v2.3) (anglès)
# Nassir Al-Ghanim

Nassir Al-Ghanim (Kuwait, 24 de maig de 1954) és un exfutbolista kuwaitià de la dècada de 1980.
Fou internacional amb la selecció de futbol de Kuwait amb la qual participà a la Copa del Món de futbol de 1982.
Pel que fa a clubs, destacà a Kazma Sporting Club.

## Referències

* ↑ 1982 FIFA World Cup Spain Arxivat 2011-10-07 a Wayback Machine.
* ↑ Nassir Al-Ghanim Fitxa i estadístiques a la FIFA
* ↑ Nassir Al-Ghanim a National-Football-Teams.com (anglès)
# West-Eastern Divan Orchestra

La West-Eastern Divan Orchestra (en català: Orquestra del Divan occidental-oriental) és una orquestra de música ideada pel músic argentino-israelià Daniel Barenboim i l'escriptor estatunidenc-palestí Edward Said.
Ambdós artistes van crear l'any 1999 l'orquestra amb l'objectiu de promoure, mitjançant l'art, el procés de pau entre jueus i palestins. El conjunt aplega, en un esperit de concòrdia, joves talents musicals israelians, palestins, àrabs i iranians. El seu nom s'inspira en una antologia de poemes de Johann Wolfgang von Goethe.
Fundada a Weimar, des de 2002 rep el suport econòmic de la Junta d'Andalusia i de diversos mecenes espanyols, i traslladà la seva base a Sevilla. En aquesta ciutat realitza la seva escola d'estiu els mesos de juliol i agost, després dels quals l'orquestra realitza la seva gira anual, que l'ha portada a actuar arreu del món.
És gestionada per la Fundació Baremboim-Said que també desenvolupa altres programes d'educació musical basats en els principis de la coexistència i el diàleg com l'Acadèmia d'Estudis Orquestrals, el projecte Educació Musical a Palestina i el projecte d'Educació Musical a la Primera Infància a Sevilla.
L'any 2006 fou guardonada, juntament amb Daniel Barenboim, amb el Premi Internacional Terenci Moix en la categoria de personatge de l'any en arts escèniques.

## Enllaços externs

* (anglès) Pàgina oficial de la West-Eastern Divan Orchestra
# Colibrí inca d'Apurímac

El colibrí inca d'Apurímac (Coeligena albicaudata) és una espècie d'ocell de la família dels troquílids (Trochilidae) que habita zones boscoses del sud del Perú. Considerat una subespècie de Coeligena violifer per diversos autors.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
# Mas la Riera (Gaià)

El Mas la Riera és una masia de Gaià (Bages) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia orientada al sud-est. Tipus II de la classificació de J. Danés

## Història

L'edifici fou construït l'any 1680 segons consta sobre un finestral. En un edifici annex, que possiblement fou masoveria de la Riera, hi consta també la data de construcció: 1851. Al fogatge de 1553, consta Pere Riera.

## Referències

* 1 2 «Mas la Riera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Tizgane

Tizgane (en àrab تزكان, Tizgān; en amazic ⵜⵉⵣⴳⴰⵏ) és una comuna rural de la província de Xauen, a la regió de Tànger-Tetuan-Al Hoceima, al Marroc. Segons el cens de 2014 tenia una població total de 12.773 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Camil Ferrater i Estivill

Camíl Ferrater i Estivill (La Selva del Camp - Reus, 10 de gener de 2019) va ser un mestre, polític, escriptor-historiador i especialment promotor i activista cultural català del Baix Camp.
Va ser jutge de pau i alcaldede La Selva del Camp per Convergència Democràtica de Catalunya (CDC) escollit el día 23 de maig de l'any 1983 per una legislatura fins a l'any 1987.
Arranjador i autor de moltes obres de teatre, entre les quals destaquen el coarranjament l'any 1980 de "L'Assupció de Madonna Santa Maria"o també dit el Misteri de la Selva que és el drama sacre assumpcionista més antic d'Europa en llengua romànica. També va ser el responsable de l'escenificació del "Ball o Martiri de Sant Andreu Apóstol" entre d'altres.

## Obra literària publicada

* "En el 25è aniversari del Grup de Dones de la Selva del Camp" publicat per Cossetània (2000).
* "Pas a pas de representació de l'Assumpció de madona Santa Maria a El misteri de la Selva" (Cossetània, 2004).
* "Olles, cassoles i tupins. Els fogons de la Selva del Camp" (Cossetània, 2007).
* "L'orquestra dels Coguls de la Selva del Camp" (Cossetània, 2012).

## Referències

* ↑ «Alcaldes i regidors de La Selva del Camp | Ajuntament de la Selva del Camp». [Consulta: 11 gener 2019].
* ↑ ElVallenc.cat. «Encara, avui quan el veig, m'emociono», 14-08-2013. [Consulta: 11 gener 2019].
* ↑ Anònim. Ball, o, Martiri de Sant Andreu Apòstol, patró de la vila de la Selva: text anònim castellà del segle XIX. Cossetània Edicions, 2001. ISBN 9788495684110.

## Enllaços externs

* Presentació l'orquestra dels coguls
# Nassogne

Nassogne (en való Nassogne) és un municipi belga de la província de Luxemburg a la regió valona. Comprèn les seccions d'Ambly, Bande, Forrières, Grune, Harsin, Lesterny, Masbourg i Nassogne.

## Agermanament

* Ledegem
* Martèl

## Enllaços externs

* Web del municipi
* Web dels animadors de carrer Arxivat 2009-08-04 a Wayback Machine.
* Web de la vila de Nassogne Arxivat 2010-12-30 a Wayback Machine.
# Colibrí inca daurat

El colibrí inca daurat (Coeligena eos) és una espècie d'ocell de la família dels troquílids (Trochilidae) que habita l'oest de Veneçuela.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Mas la Llebre

El Mas la Llebre és una masia de la Llagosta (Vallès Oriental), antigament coneguda com a Hostal Sant Jaume i Hostal Nou.
La primera referència que tenim de l'edifici és de l'any 1729, quan queda registrat en un llibre d'òbits que es conserva a l'Arxiu Parroquial de Sant Fost de Campsentelles la defunció d'una filla (albat de nom Maria) de Frau Casas i Maria Casas. En aquella època, l'edifici feia la funció d'hostal amb el nom de l'Hostal Sant Jaume, i vulgarment conegut com a Hostal Nou. Situat a llevant del camí ral, l'hostal era parada obligada abans de creuar la pineda, sobretot de nit. Hi paraven carreters, diligències i carruatges de tota mena.
Amb el temps, l'edifici es va reconvertir en casa de pagès utilitzada com a masoveria. Va perdre la denominació d'hostal i ha estat conegut fins a l'actualitat com a mas la Llebre, per la imatge d'aquest animal situada a la part més alta de teulada i que la divideix en dos vessants o carener. Aquest nom ja es menciona en una llibreta de consums de l'any 1851 i al cadastre de 1862, on a més apareix com a propietària Carme Casademunt.
Al registre de la propietat de Mollet del Vallès apareix referenciada la casa denominada la Llebre, amb era de batre, regadiu, heretat Miralda l'any 1941. Més endavant apareix en el mateix registre com a heretat composta d'una casa i les terres de secà, separades per la carretera antiga de Vic, la carretera antiga de Caldes i la nova de Barcelona a Vic, el que dona idea de la seva extensió.
L'edifici va quedar incorporat al teixit urbà i industrial de la Llagosta degut al creixement que es va produir a partir dels anys seixanta del segle xx.

## Notes

* 1 2 Garcia-Pey, Enric «Toponomàstica de la Llagosta». Arrels de la Llagosta, 1, 1997, pàg. 25.
* 1 2 3 Garcia-Pey, Enric. La Llagosta: Recull Onomàstic. La Llagosta: Ajuntament de la Llagosta, 1996, p. 23-24.
* ↑ «La Llebre». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Goodnews Bay

Goodnews Bay és una població dels Estats Units a l'estat d'Alaska. Segons el cens del 2007 tenia 231 habitants.

## Demografia

Segons el cens del 2000, Goodnews Bay tenia 230 habitants, 71 habitatges, i 47 famílies La densitat de població era de 28 habitants/km².
Dels 71 habitatges en un 45,1% hi vivien nens de menys de 18 anys, en un 31% hi vivien parelles casades, en un 23,9% dones solteres, i en un 32,4% no eren unitats familiars. En el 32,4% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,24 i el nombre mitjà de persones que vivien en cada família era de 4,04.
Per edats la població es repartia de la següent manera: un 36,1% tenia menys de 18 anys, un 10,4% entre 18 i 24, un 28,3% entre 25 i 44, un 17,4% de 45 a 60 i un 7,8% 65 anys o més.
L'edat mediana era de 31 anys. Per cada 100 dones hi havia 105,4 homes. Per cada 100 dones de 18 o més anys hi havia 122,7 homes.
La renda mediana per habitatge era de 16.250 $ i la renda mediana per família de 21.563 $. Els homes tenien una renda mediana de 31.250 $ mentre que les dones 0 $. La renda per capita de la població era de 6.851 $. Aproximadament el 37,8% de les famílies i el 39% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Goodnews Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Goodnews Bay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Hyperolius kihangensis

Hyperolius kihangensis és una espècie de granota de la família dels hiperòlids que viu a Tanzània.
Està amenaçada d'extinció per la pèrdua del seu hàbitat natural.

## Referències

* Schiøtz, A. & Howell, K. 2004. Hyperolius kihangensis. Llista Vermella d'Espècies Amenaçades de la UICN 2006. Consulta: 15 d'abril del 2008.
# Tromboangiïtis obliterant

La tromboangiïtis obliterant, també anomenada malaltia de Buerger és una malaltia que cursa amb isquèmia de les extremitats a causa de la formació de trombes. Afecta sobretot homes joves i fumadors. No hi ha afectació visceral.
# Camil Plàcid Crous i Salichs

Camil Plàcid Crous i Salichs, O.F.M.Cap. (Calella, 16 de gener de 1896 – Barcelona, 20 de gener de 1985) va ser un frare i bisbe català.
Als setze anys ingressà a l'Orde de Framenors Caputxins, en el convent de Sarrià (Barcelona) de la qual feu estudis de teologia i pronuncià els seus vots perpetus el 1917. El 20 de desembre de 1919 fou ordenat sacerdot a la catedral de Barcelona de mans del bisbe Enric Reig i Casanova.
Des de 1905 i per acord entre la Santa Seu i el govern colombià, l'ampli territori del sud-est del país, habitat per indígenes de les ètnies andakí i camsá i cobejat per la seva riquesa en cautxú, estava confiat a l'Orde Caputxí de la província de Catalunya. En un dels viatges a Barcelona dels frares pioners fra Fidel de Montclar (Josep Pujol i Coll) i fra Estanislau de Les Corts (Pere Sitjà i Basté) per a la captació de nous missioners aconseguiren de convèncer Crous, el qual viatjà per primera vegada a Amèrica l'any 1922. Després d'una breu estada a Panamà passà a Colòmbia.
Allí desenvolupà la seva missió per tot el territori anomenat Comisaría Especial de Amazonas e Intendencias de Caquetá i Putumayo, en el qual els caputxins regentaven deu parròquies i nombroses escoles i hospitals, alhora que promocionaven importants obres públiques, sovint enfrontant-se a les apetències del Perú sobre la zona i als interessos dels explotadors de les seves riqueses forestals.
El 6 de juliol de 1947, a la catedral de Bogotà, Camil Plàcid Crous fou consagrat bisbe titular de Cratia de mans del nunci mons. Giuseppe Beltrami i nomenat vicari apostòlic de Caquetá. Quatre anys després, i ran de la redistribució eclesiàstica de la zona, passà a regentar el vicariat apostòlic de Sibundoy. En aquesta localitat erigí el seminari menor i fundà les primeres escoles de secundària;.
Assistí a les quatre sessions del Concili Vaticà II.
A causa d'un important malaltia vascular, hagué de dimitir del vicariat apostòlic el 16 de gener de 1971 i tornà a Catalunya, passant a residir al convent dels Caputxins de Sarrià, on romangués fins a la seva mort.

## Referències

* ↑ «Necrològica». La Vanguardia [Barcelona], 21-01-1985, p. 14.
* ↑ «Pàgina de la diòcesi de Mocoa-Sibundoy». [Consulta: 10 desembre 2012].
# Nativització

    per al procés d'adopció de la cultura nadiua pels immigrants, vegeu assimilació cultural
Nativització és el procés mitjançant el qual una llengua guanya parlants materns. Això esdevé necessàriament on la segona llengua utilitzada per pares adults es converteix en la llengua materna del seus fills. La nativització ha estat de particular interès per la lingüística i més específicament per a la criollística, on la segona llengua en qüestió és un pidgin.
Diverses explicacions de la gènesi criolla s'han basat en la nativització d'un pidgin en l'etapa anterior de l'assoliment del crioll. Això és així per a la noció del cicle de vida pidgin-crioll de Robert Anderson Hall (1966), així com per la teoria de la llengua bioprogramada de Derek Bickerton
Hi ha alguns exemples indiscutibles de criolls derivats de nativització del pidgin pels nens. La llengua Tok pisin Idioma informat per Sankoff i Laberge (1972) és un exemple on es podria arribar a aquesta conclusió mitjançant l'observació científica. Un contraexemple és el cas en el qual els nens de pares Gastarbeiter parlants de pidgin alemany adquireixen l'alemany sense problemes i sense criollització. Els tractaments generals dels fenòmens de criollització com Arends, Muysken i Smith (1995) reconeixen ara com una qüestió de norma que l'esquema pidgin-nativització és només una de les moltes possibles explicacions amb validesa teòrica.

## Vegeu també

* Parlants natius d'esperanto
* Ben-Zion Ben-Yehuda

## Referències

* 1 2 3 Sankoff i Laberge, 1972.
* ↑ Hall, 1966.
* ↑ Bickerton, 1984.
* 1 2 Pfaff, 1981.
* ↑ Arends, Muysken i Smith, 1995.

## Bibliografia

* Arends, Jacques; Muysken, Pieter & Smith, Norval (1995), Pidgins and creoles: An introduction, Amsterdam: Benjamins, ISBN 90-272-5236-X
* Bickerton, Derek (1984), "The language bioprogram hypothesis", The Behavioral and Brain Sciences 7 (2): 173–188, DOI 10.1017/S0140525X00044149
* Hall, Robert A. (1966), Pidgin and creole languages, Ithaca: Cornell University
* Sankoff, Gillian & Laberge, Suzanne (1972), "On the acquisition of native speakers by a language", Georgetown University Round Table on Languages and Linguistics, pàg. 73–84
* Pfaff, Carol W. (1981), "Incipient Creolization in Gastarbeiterdeutsch: An experimental sociolinguistic study", Studies in Second Language Acquisition 3 (2): 165–178, DOI 10.1017/S0272263100004150